sagorsarker/bangla-wikipedia huggingface dataset:
মিইয়ো সেতুপথ

মিইয়ো সেতুপথ (, ) দক্ষিণ ফ্রান্সের মিইয়ো অঞ্চলের কাছাকাছি তার্ন নদীর উপত্যকার উপর দিয়ে অতিক্রমকারী একটি তারের অবলম্বনবিশিষ্ট সেতু। ইঙ্গ-ফরাসি অংশীদারিত্বে ফরাসি অবকাঠামো প্রকৌশলী মিশেল ভিরলোজো ও ইংরেজ স্থপতি নরম্যান ফস্টার এটি নকশা করেন। এটি একই সাথে পৃথিবীর উচ্চতম থামবিশিষ্ট সেতু এবং উচ্চতম তারের অবলম্বনবিশিষ্ট সেতু যার উচ্চতা ৩৩৬.৪ মিটার (১১০৪ ফুট)। তুলনায় আইফেল টাওয়ারের উচ্চতা ৩২৪ মিটার (১০৬৩ ফুট)।
এর নির্মাণকার্জে ব্যায় হয় প্রায় ৩৯৪ মিলিয়ন পাউন্ড। এটি আনুষ্ঠানিকভাবে উদ্ভদন করা হয় ১৪ই ডিসেম্বর ২০০৪ সালে। আর যান চলাচলের জন্য খুলে দেওয়া হয় ১৬ই ডিসেম্বর ২০০৪ তারিখে। এই সেতুপথটি ধারাবাহিকভাবে একটি অন্যতম প্রকৌশলগত মহা-অর্জন হিসেবে পদমর্যাদা পেয়ে চলেছে। ২০০৬ সালে ইন্টারন্যাশনাল অ্যাসোসিয়েশন ফর ব্রিজ অ্যান্ড স্ট্রাকচারাল ইঞ্জিনিয়ারিং (সেতু ও অবকাঠামোগত ইঞ্জিনিয়ারিং এর আন্তর্জাতিক সংঘ) থেকে আউটস্ট্যান্ডিং স্ট্রাকচারাল অ্যাওয়ার্ড পেয়েছে।
১৯৮০ সালের দিকে মিইয়ো-র কাছের তার্ন নদীর উপত্যকার উচ্চস্তরের যানবাহন চলাচল বেশি যানজট সৃষ্টি করছিল, বিশেষ করে গ্রীষ্মকালে ছুটির দিনের কারণে প্যারিস থেকে স্পেনের যানচলাচল যানজট সৃষ্টি করত। বাইপাস বা পার্শ্বপথের পদ্ধতিটি মিইয়োতে দীর্ঘকাল ধরে বিবেচনা করা হচ্ছিল, তা শুধু বাধাহীন চলাচলের ও দীর্ঘ যানচলাচলের সময় কমানোরর জন্য নয় বরং মিইয়োর আঞ্চলিক ব্যবসা ও বাসস্থান গুলার কারণে এতে প্রবেশের গুনগত মান বৃদ্ধির জন্য।তখন নদী ও জর্জ উপত্যকার উপর দিয়ে একটা ব্রিজ বানানোকেই অন্যতম সমধান হিসেবে ধরা হয়েছিল। ১৯৮৭ সালে CETE সেতুটির পরিকল্পনার উপরে প্রথম আলোচনা করে। ১৯৯১ সালে তারা তার্ন নদীর উপর দিয়ে অতিক্রমকারী ২৫০০ মিটারের (৮২০০ ফুট) দীর্ঘ অবকাঠামো নির্মাণের সিদ্ধান্তে উপনীত হয়। ১৯৯৩-১৯৯৪ যাবত ৭ জন স্থপতি ও ৮ জন অবকাঠামো প্রকৌশলী এটি নিয়ে সরকারকে পরামর্শ প্রদান করে।
১৯৯৫ সালে সরকার এটির নকশা প্রতিযোগিতা জন্য জনগণের আগ্রহের একটি ঘোষণা জারি করে। ১৯৯৬ সালে বিচারক একটি বহু স্প্যানসহ ক্যাবল স্টেইড ব্রিজের নকশার ঘোষণা দেয়। এটি মিশেল ভিরলোজো ও নরম্যান ফস্টার দ্বারা চালিত সোগেলার্গ কনসোর্টিয়াম কর্তৃক প্রস্তাবিত ছিল।
[[
[[বিষয়শ্রেণী:ফ্রান্সের সেতুপথ]]
[[বিষয়শ্রেণী:ফ্রান্সের তারের অবলম্বনবিশিষ্ট সেতু]]
[[বিষয়শ্রেণী:আভেরোঁর ভবন ও স্থাপনা]]
[[বিষয়শ্রেণী:২০০৪-এ সম্পন্ন সেতু]]
বালিয়া ইউনিয়ন, ঠাকুরগাঁও সদর

বালিয়া ইউনিয়ন বাংলাদেশের ঠাকুরগাঁও জেলার সদর উপজেলার অন্তর্গত একটি ইউনিয়ন।
বালিয়া ইউনিয়ন বর্তমানে ঠাকুরগাঁও জেলা সদরের উত্তরে ভূল্লী বাজার নামক স্থানে অবস্থিত। ভূল্লী বাজারের বটতলা নামক স্থান থেকে ১০০ মিটার পূর্বে বালিয়া ইউনিয়ন পরিষদ অবস্থিত।
৫নং বালিয়া ইউনিয়নের আয়তন হলো ৩৬.৬৯ বর্গ কিলোমিটার। এর জনসংখ্যা হলো প্রায় ৩৩৭২০ জন।
শিক্ষার হার : ৪৯% (২০০১ সালের শিক্ষাগত জরিপ অনুযায়ী)
শিক্ষা প্রতিষ্ঠান:
পাঁচপীর রেলওয়ে স্টেশন

পাঁচপীর রেলওয়ে স্টেশন (পূর্বনাম- পুরাতন দূর্গাপুর রেলওয়ে স্টেশন) বাংলাদেশের রংপুর বিভাগের কুড়িগ্রাম জেলার দূর্গাপুর ইউনিয়নের একটি রেলওয়ে স্টেশন।
পাচঁপীর রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।
১৯৬৭ সালে তৈরি কুড়িগ্রাম-চিলমারী লাইন তৈরি করার সময় পাঁচপীর রেলওয়ে স্টেশন করা হয়।
পাচঁপীর রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো:
পাঁচপীর ষ্টেশন হতে অন্যান্য গন্তব্যস্থানের দূরত্বঃ
রেজওয়ানুল হক ইদু চৌধুরী

রেজওয়ানুল হক ইদু চৌধুরী (১৯৩০-২৫ মে ১৯৯৪) বাংলাদেশের ঠাকুরগাঁও জেলার রাজনীতিবিদ, ঠাকুরগাঁও-১ আসনের সংসদ সদস্য ও বাংলাদেশের সমাজকল্যাণ মন্ত্রীছিলেন।
রেজওয়ানুল হক ইদু চৌধুরী ১৯৩০ সালে ঠাকুরগাঁও সদর উপজেলার বালিয়া ইউনিয়নের ছোট বালিয়া গ্রামে জন্ম গ্রহণ করেন। তার পিতা রমজান আলী চৌধুরী এবং মাতা ফজিলাতুন্নেসা।
রেজওয়ানুল হক ইদু চৌধুরী ১৯৫৭ সালে ন্যাশনাল আওয়ামী পার্টির রাজনীতিতে যুক্ত হয়ে দিনাজপুর জেলা শাখার সভাপতি এবং দিনাজপুর জেলা কৃষক সমিতির সভাপতি হিসেবে দায়িত্ব পালন করেন। ১৯৭১ সালের বাংলাদেশের স্বাধীনতা যুদ্ধে তার সক্রিয় অংশগ্রহণ ছিল। ১৮ ফেব্রুয়ারি ১৯৭৯ সালে অনুষ্ঠিত দ্বিতীয় জাতীয় সংসদে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ জাতীয়তাবাদী দলের মনোনয়নে নির্বাচিত সংসদ সদস্য। এরপর ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদের নির্বাচনে ঠাকুরগাঁও-১ আসন থেকে জাতীয় পার্টির মনোনয়নে সংসদ সদস্য নির্বাচিত হন। তিনি ১৯৮৮-১৯৯০ সাল পর্যন্ত গণপ্রজাতন্ত্রী বাংলাদেশ সরকারের সমাজকল্যাণ মন্ত্রী হিসেবে দায়িত্ব পালন করেন।
তার পিতা রমজান আলী চৌধুরী জমিদার ছিলেন। পিতামহ মেহের বকস্ চৌধুরীও জমিদার ছিলেন ও বালিয়া চৌধুরী বংশের প্রতিষ্ঠাতা। তিনি ৪ ডিসেম্বর ১৯৫৯ সালে তেভাগা আন্দোলনের কৃষকনেতা হাজী মোহাম্মদ দানেশের কন্যা সুলতানা রেজওয়ান চৌধুরী সাথে বিবাহবন্ধনে আবদ্ধ হন। যিনি সংরক্ষিত মহিলা আসন-১ থেকে ১৯৮৬–১৯৮৮ মেয়াদে সংসদ সদস্য ছিলেন। বড় ছেলে সুলতানুল ফেরদৌস নম্র ব্যবসায়ী ও জেলা বিএনপির সহসভাপতি ঠাকুরগাঁও সদর উপজেলা পরিষদের চেয়ারম্যান ছিলেন ছোট ছেলে সুলতান উল নায়ীম শুভ চৌধুরী ব্যবসায়ী।
তার চাচাতো ভাই নুরুল হক চৌধুরী (১৯০২-১৯৮৭) ছিলেন দুই বারের নির্বাচিত পাকিস্তান জাতীয় পরিষদ সদস্য(এম.এন.এ) সেই সাথে পার্লামেন্টারি সেক্রেটারি এবং ঠাকুরগাঁও পৌরসভার প্রতিষ্ঠাতা চেয়ারম্যান। এছাড়া নুরুল হক চৌধুরী দিনাজপুর জেলা বোর্ডের সহসভাপতি ও আইনজীবী ছিলেন।
রেজওয়ানুল হক ইদু চৌধুরী ২৫ মে ১৯৯৪ সালে মৃত্যুবরণ করেন।
মোহাম্মদ পনির হোসেন

মোহাম্মদ পনির হোসেন (জন্ম: ১০ মে ১৯৮৯) হলেন একজন বাংলাদেশী আলোকচিত্রী ও সাংবাদিক। বাংলাদেশে রোহিঙ্গা শরণার্থীদের চিত্র ধারণের জন্য ২০১৮ সালে ফিচার ফটোগ্রাফির জন্য পুলিৎজার পুরস্কার বিজয়ী রয়টার্সের সাতজন ফটো সাংবাদিকের মধ্যে পনির ছিলেন একজন। পুলিৎজার কর্তৃপক্ষ সাতজন রয়টার্স সাংবাদিকের ষোলটি ছবি নির্বাচন করেছে এর মধ্যে পনিরের ধারণ করা ৩টি ছবি ছিলো। পুলিৎজার পুরস্কারের ইতিহাসে তিনি প্রথম বাংলাদেশী। 
পনির ১৯৮৯ সালের ১০ মে মুন্সীগঞ্জের সিরাজদিখানের গুয়াখোলা গ্রামে জন্মগ্রহণ করেন। তিনি মোহাম্মদ জামাল উদ্দিন ও আলিজা বেগমের ছেলে। পাঁচ ভাইবোনের মধ্যে তৃতীয়। তিনি মুন্সীগঞ্জের বাসিল সরকারি প্রাথমিক বিদ্যালয়ে পড়াশোনা শুরু করেন। ২০০৫ সালে চট্টগ্রামের খাজা আজমেরী উচ্চ বিদ্যালয় থেকে এসএসসি এবং ২০০৭ ঢাকা সিটি কলেজ থেকে এইচএসসি পাস করেন । তিনি ২০১৫ সালে নর্থ সাউথ বিশ্ববিদ্যালয় থেকে মার্কেটিং বিভাগে বিবিএ অনার্স শেষ করেছেন। তিনি আলোকচিত্র সাংবাদিকতার জন্য উপবৃত্তিতে অ্যাটিনিও ম্যানিলা বিশ্ববিদ্যালয় থেকে ভিজ্যুয়াল জার্নালিজমে স্নাতকোত্তর ডিপ্লোমা ডিগ্রি অর্জন। সেখানে তিনি ফটো জার্নালিজমের বিধি ও নীতিমালার জ্ঞান অর্জন করেন। 
২০১৬ সালের ১ জুলাই পোনির থমসন রয়টার্সের ফটো সাংবাদিক হিসাবে যোগদান করেন। এর আগে ২০১৫ থেকে ২০১৬ পর্যন্ত জুমা প্রেসের পক্ষে কাজ করেছিলেন। পুলিৎজার পুরস্কারের ইতিহাসে তিনি প্রথম বাংলাদেশী 
পনির ২০১৬ সালে সনি ওয়ার্ল্ড ফটোগ্রাফিতে বাংলাদেশের জাতীয় দ্বিতীয় হয়েছিলেন। এটি তার প্রথম সাফল্য হিসাবে বিবেচিত হয়েছিল। তিনি নুর ফটোতে একজন আলোকচিত্রী হিসেবে অংশ নেন। তিনি সংকটময় মুহুর্তে ছবি তোলার জন্য যুক্তরাজ্যে প্রশিক্ষণ নিয়েছিলেন।
টগরাই হাট রেলওয়ে স্টেশন

টগরাই হাট রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।
টগরাই হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় টগরাই হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।
টগরাই হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো:
এম. কমলাম

এম. কমলাম (১৪ আগস্ট ১৯২৬ – ৩০ জানুয়ারি ২০২০) ভারতের কেরালার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি কেরালা বিধানসভার একজন বিধায়ক ছিলেন। এছাড়া, কেরালা সরকারের একজন মন্ত্রী হিসেবেও দায়িত্ব পালন করবছেন তিনি।
এম. কমলাম ১৯২৬ সালের ২৪ আগস্ট জন্মগ্রহণ করেছিলেন। তার পিতার নাম কেলোথ কৃষ্ণাণ ও মায়ের নাম কেলোথ জানকী। তিনি সর্বভারতীয় কংগ্রেস কমিটির সদস্য ছিলেন। এছাড়া, তিনি কেরালা প্রদেশ কংগ্রেস কমিটির সহসভাপতি ও সাধারণ সম্পাদক হিসেবে দায়িত্ব পালন করেছেন। তিনি কেরালা নারী কমিশনের সভাপতি হিসেবেও দায়িত্ব পালন করেছেন।
কালিকট পৌরনিগমের কাউন্সিলর হিসেবে কর্মজীবন শুরু হয় ভি. কমলামের। ১৯৭৫ সালে জরুরি অবস্থা জারি করার প্রতিবাদে কংগ্রেস থেকে পদত্যাগ করে জনতা পার্টিতে যোগদান করেন। ১৯৭৭ সালে ষষ্ঠ লোকসভা নির্বাচনে কালিকট থেকে নির্বাচনে লড়লেও নির্বাচনে হেরেছিলেন তিনি। তিনি ১৯৮০ সালে কালপেট্টি থেকে কেরালা বিধানসভা কেন্দ্রের বিধায়ক হিসেবে নির্বাচিত হন। পরবর্তীতে, তিনি ভারতীয় জাতীয় কংগ্রেসে যোগদান করেছিলেন। ১৯৮২ সালেও তিনি কালপেট্টা বিধানসভা কেন্দ্রের বিধায়ক হিসেবে নির্বাচিত হয়েছিলেন। ১৯৮২ সাল থেকে ১৯৮৭ সাল পর্যন্ত তিনি কেরালা সরকারের সমবায় মন্ত্রী হিসেবে দায়িত্ব পালন করেছিলেন।
ভি. কমলাম এম. স্বামীকুট্টির সাথে বিবাহবন্ধনে আবদ্ধ হয়েছিলেন। তাদের চার পুত্র ও এক কন্যা ছিল। তাদের পুত্রদের নাম এম. যতীন্দ্রদাস, এম. মুরালি ও এম. রাজাগোপাল এবং তাদের একমাত্র কন্যার নাম পদ্মজা চারুদাথান।
ভি. কমলাম ২০২০ সালের ৩০ জানুয়ারি কালিকটের নাদাক্কাভুর নিকটে অবস্থিত নিজ বাসভবনে ৯৩ বছর বয়সে প্রয়াত হন।
রাজারহাট রেলওয়ে স্টেশন

রাজার হাট রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।
রাজার হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় রাজার হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।
রাজার হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো:
সিঙ্গের ডাবরি হাট রেলওয়ে স্টেশন

সিঙ্গের ডাবরি হাট রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।
সিঙ্গের ডাবরি হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় সিঙ্গের ডাবরি হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।
সিঙ্গের ডাবরি হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো:
পারমাণবিক চুল্লীর তালিকা

এটি বিশ্বের সমস্ত বাণিজ্যিক পারমাণবিক চুল্লীগুলির একটি তালিকা, যা দেশ অনুসারে বাছাই করা হয়েছে, কর্মক্ষম অবস্থার সঙ্গে। তালিকায় কেবল পাওয়ার গ্রিডের জন্য বিদ্যুৎ উৎপাদন করতে ব্যবহৃত বেসামরিক পারমাণবিক চুল্লী রয়েছে।
নুরুল হক চৌধুরী

নুরুল হক চৌধুরী (১৯০২-১৯৮৭) বাংলাদেশী আইনজীবী, রাজীতিবিদ, পাকিস্তান জাতীয় পরিষদ সদস্য (এমএনএ) ও যোগাযোগ মন্ত্রণালয়ের ও বাণিজ্য মন্ত্রণালয়ের পার্লামেন্টারি সেক্রেটারি ছিলেন।
নুরুল হক চৌধুরী ১৯০২ সালে ঠাকুরগাঁও সদর উপজেলার বালিয়া ইউনিয়নের ছোট বালিয়া গ্রামে জন্ম গ্রহণ করেন। তার পিতা হেকমতুল্লা চৌধুরী। তিনি ম্যাট্রিক পাস করেন দেবীগঞ্জ হাইস্কুল থেকে। রংপুরের কারমাইকেল কলেজ থেকে আইএ পাস করে কলকাতা ইসলামিয়া কলেজ থেকে বিএ পাস করেন। এর পর কলকাতা বিশ্ববিদ্যালয় থেকে ল’পাস করেন।
নুরুল হক চৌধুরী দিনাজপুর জেলা বোর্ডের সহসভাপতি ও আইনজীবী ছিলেন।
নুরুল হক চৌধুরীর পিতা হেকমতুল্লা চৌধুরী ছিলেন জমিদার ছিলেন। পিতামহ মেহের বকস্ চৌধুরীও ছিলেন জমিদার ও বালিয়া চৌধুরী বংশের প্রতিষ্ঠাতা। তিনি ঠাকুরগাঁও পৌরসভার প্রতিষ্ঠাতা চেয়ারম্যান। পাকিস্তান আন্দোলনের সময় তিনি ঠাকুরগাঁও মহকুমার মুসলিম লীগের সভাপতি হিসেবে দায়িত্ব পালন করেন।
তিনি ঠাকুরগাঁও মহকুমা থেকে ১৯৫৫-১৯৫৮, ১৯৬২-১৯৬৫ ১৯৬৫-১৯৬৯ সালের পাকিস্তানের জাতীয় পরিষদের সদস্য নির্বাচিত হন। ১৯৬২-১৯৬৫ মেয়াদে তিনি যোগাযোগ মন্ত্রণালয়ের ও ১৯৬৫-১৯৬৯ মেয়াদে বাণিজ্য মন্ত্রণালয়ে পার্লামেন্টারী সেক্রেচারী হিসেবে দায়িত্ব পালন করেন। দিনাজপুর জেলা বোর্ডের সহসভাপতি হিসেবেও দায়িত্ব পালন করেন। তিনি ছিলেন বালিয়া স্টেটের সর্বশেষ জমিদার।
নুরুল হক চৌধুরী ১৯৮৭ সালে মৃত্যুবরণ করেন
এম এ হক (কবি)

এম এ হক (১ জানুয়ারি ১৯২৯ - ১৩ অগাস্ট ২০০৬) একজন বাংলাদেশি কবি, গীতিকার, প্রাবন্ধিক, ছড়াকার এবং গল্পকার যিনি স্থানীয়ভাবে "কবি সাহেব" ও "কবিরত্ন" নামে অধিক পরিচিত ছিলেন।
এম এ হক ১৯২৯ সালের ১ জানুয়ারি তৎকালীন ব্রিটিশ ভারতের ফরিদপুরের আলফাডাঙ্গার ব্যাংকেরচর গ্রামে জন্মগ্রহণ করেন। তিনি স্থানীয় কামারগ্রাম কাঞ্চন একাডেমি থেকে ১৯৪৮ সালে মাধ্যমিক এবং ১৯৫০ সালে বি এল কলেজ থেকে উচ্চ মাধ্যমিক সম্পন্ন করেন। এরপর শিক্ষকতা পেশায় যোগদানের মাধ্যমে কর্মজীবন শুরু করেন।
এম এ হক মূলত ইসলামি ও লোক সঙ্গীত এবং কবিতা লিখেছেন। এছাড়া, ছড়া, প্রবন্ধ ও গল্পও রচনা করেন। তিনি স্থানীয় ‘যশোর-সাহিত্য-সংঘ’ থেকে ‘কবিরত্ন’ উপাধি পান। তার রচিত ‘কচি মনের খোরাক’ গ্রন্থটি ১৯৭১ সালের পূর্বে পাকিস্তান শাসনামলে যশোর শিক্ষা বোর্ড কর্তৃক প্রাথমিক বিদ্যালয়ে দ্রুত পঠন হিসেবে অন্তর্ভুক্ত ছিলো। এছাড়া ‘ছন্দ-বন্ধ-বাগধারা’ গ্রন্থে তিনি বাংলা ভাষায় ব্যবহৃত অসংখ্য বাগধারা সংকলন করেন এবং তা ছন্দে রুপ দেন। ২০০৬ সালের ১৩ আগস্ট তিনি মৃত্যুবরণ করেন।
তার উল্লেখযোগ্য গ্রন্থের মধ্যে রয়েছে:
মো. দবিরুল ইসলাম

অ্যাডভোকেট দবিরুল ইসলাম (১৩ মার্চ ১৯২২-১৩ জানুয়ারি ১৯৬১) ছাত্রলীগের প্রতিষ্ঠাতা সভাপতি, আওয়ামী লীগের প্রতিষ্ঠাতা সদস্য ও পূর্ব পাকিস্তান প্রাদেশিক পরিষদের সদস্য (এমএলএ) ছিলেন।
দবিরুল ইসলাম ১৩ মার্চ ১৯২২ সালে তৎকালীন বৃহত্তর দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে জন্মগ্রহণ করেন। তিনি লাহিড়ী এম.ই হাই স্কুল থেকে ১৯৩৮ সালে মেট্রিকুলেশন পাশ করে আইএ ও বিএপাশ করেন রাজশাহী কলেজে। ১৯৪৭ সালে ঢাকা বিশ্ববিদ্যালয়ের আইন বিভাগে ভর্তি হন।
দবিরুল ১৯৪৭ সালে ঢাকা বিশ্ববিদ্যালয়ে ভর্তির আগে দিনাজপুরে ব্রিটিশ বিরোধী আন্দোলনে সত্রিয় ছিলেন। ঢাকা বিশ্ববিদ্যালয়ে চতুর্থ শ্রেণির কর্মচারীদের ন্যায্য দাবি আন্দোলন জড়িয়ে পড়ায় শেখ মুজিবুর রহমান ও অন্যান্যদের সাথে তিনিও ঢাকা বিশ্ববিদ্যালয় থেকে আজীবন বহিষ্কৃত হন।
১৯৪৮ সালে সদ্য প্রতিষ্ঠিত পাকিস্তানে পূর্ব পাকিস্তান ছাত্রলীগের প্রথম আহবায়ক কমিটিতে শেখ মুজিবুর রহমান ও অলি আহাদ সহ ১৪ জন প্রতিনিধির সাথে তিনিও সদস্য নির্বাচিত হন।
৪ জানুয়ারি ১৯৪৯ সালে পূর্ব পাকিস্তান মুসলিম ছাত্রলীগের প্রথম কাউন্সিলে তিনি ঢাকা জেলখানা থাকাবস্থায় ছাত্রলীগের প্রথম কেন্দ্রীয় সভাপতি নির্বাচিত করা হয়ে ১৯৪৯-১৯৫৩ মেয়াদে দায়িত্ব পালন করেন। তিনি ৫২ সালের বাংলাভাষা আন্দোলনে সত্রিয় অংশগ্রহণ করেন এবং গ্রেফতার হন।
১৯৫৪ সালে নির্বাচনে আওয়ামী লীগ থেকে ঠাকুরগাঁও আসন থেকে মুসলিম লীগের নেতা নুরুল হক চৌধুরীকে পরাজিত করে প্রাদেশিক পরিষদের সদস্য (এমএলএ) নির্বাচিত হন দবিরুল।
১৯৫৬ সালে আবু হোসেন সরকারের মন্ত্রিসভায় তিনি প্রতিমন্ত্রীর মর্যাদায় শিল্প, বাণিজ্য ও শ্রম মন্ত্রণালয়ের পার্লামেন্টারী সেক্রেটারি হিসেবে নিয়োগ পান।
দবিরুল ইসলাম ১৩ জানুয়ারি ১৯৬১ সালে ৩৮ বছর বয়সে তৎকালীন দিনাজপুরের ঠাকুরগাঁও মহকুমার বালিয়াডাঙ্গির বামুনিয়া গ্রামে মৃত্যুবরণ করেন।
দবিরুল ইসলামের স্মৃতি রক্ষায় ঠাকুরগাঁও শহরের কালিবাড়িস্থ সাধারণ পাঠাগার চত্বরে তার একটি স্মৃতিস্তম্ভ নির্মাণ করা হয়েছে।
মালিক গোলাম আব্বাস

মালিক গোলাম আব্বাস ( ) একজন পাকিস্তানি রাজনীতিবিদ ছিলেন। তিনি ২০১৮ এর সাধারণ নির্বাচনে পাঞ্জাবের প্রাদেশিক পরিষদে নির্বাচিত হয়েছিলেন তবে দায়িত্ব গ্রহণের আগেই তিনি মারা গিয়েছিলেন।
তিনি ২০০২ সালে পাকিস্তানের সাধারণ নির্বাচনে আসনটি পিপি -২০৫ (মুলতান-দ্বাদশ) থেকে পাকিস্তান পিপলস পার্টির (পিপিপি) প্রার্থী হয়ে পাঞ্জাবের প্রাদেশিক পরিষদের আসনের হয়ে প্রার্থী হয়েছিলেন । তিনি ১৩,৩০২ ভোট পেয়ে রানা মুহাম্মদ কাসিম নুনের কাছে আসনটি হেরেছেন। 
২০০৮ সালের পাকিস্তানের সাধারণ নির্বাচনে তিনি নির্বাচনী অঞ্চল পিপি -২০৫ (মুলতান-দ্বাদশ) থেকে স্বতন্ত্র প্রার্থী হয়ে পাঞ্জাবের প্রাদেশিক সংসদীয় আসনের হয়ে লড়েছিলেন। তিনি ২৯,৫২৩ ভোট পেয়েছিলেন এবং মেহেদী আব্বাস খানের কাছে আসনটি হেরে গেছেন। 
তিনি ২০১৩ সালে পাকিস্তানের সাধারণ নির্বাচনে পিটি -২০৫ (মুলতান-দ্বাদশ) আসন থেকে পিপিপির প্রার্থী হিসাবে পাঞ্জাবের প্রাদেশিক পরিষদের আসনে প্রার্থী হয়েছিলেন । তিনি ৩৩,১২৭ ভোট পেয়ে মেহেদী আব্বাস খানের কাছে আসনটি হেরে যান। 
২০১৩ সালের সাধারণ নির্বাচনের পরে তিনি পাকিস্তান তেহরিক-ই-ইনসাফ (পিটিআই) -তে যোগ দিয়েছিলেন। <ref name="thenews/16aug2018"></ref>
তিনি ২০১৬ সালের মার্চ মাসে অনুষ্ঠিত উপনির্বাচনে এনটি -১৫৩ (মুলতান-৬ষ্ঠ) আসন থেকে পিটিআইয়ের প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন, তবে তিনি ব্যর্থ হন। তিনি ৩৭,২১২ ভোট পেয়ে রানা মুহাম্মদ কাসিম নুনের কাছে আসনটি হেরে যান। 
তিনি ২০১৩ সালের পাকিস্তানের সাধারণ নির্বাচনে আসন পিপি -২২২ (মুলতান-দ্বাদশ) থেকে পিটিআইয়ের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন । তিনি ৪৭,৪২৯ ভোট পেয়েছেন এবং মেহেদী আব্বাস খানকে পরাজিত করেছিলেন। 
১৫ আগস্ট ২০১৮ এ, পাঞ্জাব বিধানসভার সদস্য হিসাবে শপথ নেওয়ার আগে তিনি ইসলামাবাদে মারা যান। মৃত্যুর চার দিন আগে তিনি হার্ট অ্যাটাকের শিকার হন পরে তাকে ইসলামাবাদের হাসপাতালে ভর্তি করা হয়েছিল।
মালিক নাদিম আব্বাস

তিনি ২০১৩ সালের পাকিস্তানের সাধারণ নির্বাচনে নির্বাচনী অঞ্চল পিপি -১৬১ (লাহোর-দ্বাদশ) থেকে পাকিস্তান তেহরিক-ই-ইনসাফের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন ।
ফৌজিয়া আব্বাস

ফৌজিয়া আব্বাস (জন্ম ২০ জুন ১৯৫১ ভারতের নয়াদিল্লিতে ) পাকিস্তানের ক্যারিয়ারের কূটনীতিক । তিনি ২০০৬ সালের নভেম্বর থেকে ডিসেম্বর ২০১৩ পর্যন্ত ডেনমার্ক এবং লিথুয়ানিয়ায় রাষ্ট্রদূতের দায়িত্ব পালন করেছেন। তিনি এর আগে সুইজারল্যান্ড, লিচটেনস্টাইন এবং হলি সি (মার্চ ২০০৩ থেকে নভেম্বর ২০০৬) -তে রাষ্ট্রদূতের দায়িত্ব পালন করেছেন। ২০১৩ সালের ডিসেম্বর পর্যন্ত দায়িত্বের পরে তিনি অবসর নিয়েছেন এবং এখন পাকিস্তানের ইসলামাবাদে থাকেন। ফৌজিয়া আব্বাস পাকিস্তানের ডেনিশ দূতাবাসে হামলার সাথে সংঘটিত ৮ টি হত্যাকাণ্ডের জন্য ডেনিশ পত্রিকা জিল্যান্ডস্পস্টেনকে দায়ী করার জন্য দায়ী করা সহ বেশ কয়েকটি কূটনৈতিক সংকট সৃষ্টি করেছিলেন, পাশাপাশি ডেনিশ আদালত ব্যবস্থার অসম্মান প্রকাশ করেছেন। এই ক্ষেত্রে দূতাবাসের কূটনৈতিক দায়মুক্তি থাকা সত্ত্বেও স্থানীয় কর্মচারীর পক্ষে রায় অনুসরণ করতে অস্বীকার করে। 
তার বাবা মুফতি মুহাম্মদ আব্বাসও ক্যারিয়ারের কূটনীতিক ছিলেন এবং ১৯৯৩ সালে খাইবার-পাখতুনখারার তত্ত্বাবধায়ক মুখ্যমন্ত্রী হিসাবে দায়িত্ব পালন করেছিলেন। 
তার স্বামী শাহবাজ ছিলেন একজন পাকিস্তানি ক্যারিয়ারের কূটনীতিক, তিনি নরওয়ে এবং অস্ট্রিয়ায় রাষ্ট্রদূতের দায়িত্ব পালন করেছিলেন। আব্বাসের দুই মেয়ে রয়েছে।
তিনি ১৯৭১ সালে পাঞ্জাব বিশ্ববিদ্যালয়, লাহোর থেকে এবং অস্ট্রেলিয়ান ন্যাশনাল ইউনিভার্সিটি, আইন থেকে ১৯৭২ সালে স্নাতক হন। 
তিনি ১৯৭৭ সালে চাকরিতে যোগ দিয়েছিলেন।
আব্বাস খান আব্বাসী

নওয়াব মোহাম্মদ আব্বাস খান আব্বাসী () একজন পাকিস্তানি রাজনীতিবিদ এবং বাহাওয়ালপুর রাজ রাজপরিবারের সদস্য। তিনি ১৯৫২ সালে লারকানায় জন্মগ্রহণ করেছিলেন। তিনি পাঞ্জাবের পঞ্চম গভর্নর হিসাবে ১৯৭৫ সালের ৩১ জুলাই থেকে ৫ জুলাই ১৯৭৭ অবধি দায়িত্ব পালন করেছিলেন।
জাভেদ ইকবাল আব্বাসি

১৯৮৫ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে স্বতন্ত্র প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন । 
১৯৯০ সালে পাকিস্তানের সাধারণ নির্বাচনে তিনি এনএ -১২ (অ্যাবটাবাদ) থেকে ইসলামী জামহুরী ইত্তেহাদের প্রার্থী হিসাবে পাকিস্তানের জাতীয় সংসদ পুনরায় নির্বাচিত হন। তিনি ৪৩,৭৬৪ ভোট পেয়ে স্বতন্ত্র প্রার্থী সরদার গুল খাতবকে পরাজিত করেছিলেন। 
১৯৯৭ সালের সিনেট নির্বাচনে পাকিস্তান মুসলিম লীগের (নওয়াজ) (পিএমএল-এন) টিকিটে তিনি সিনেটর হন। 
১৯৯৯ সালের পাকিস্তানি অভ্যুত্থানের পরে তিনি ২০০২ সালের আগস্টে গ্রেপ্তার হন এবং কারাগারে বন্দী হন এবং অর্থের বাইরে যে সম্পত্তিতে দোষী সাব্যস্ত হন তাতে জাতীয় জবাবদিহিতা ব্যুরো তাকে ২২.২৫ মিলিয়ন টাকা জরিমানা করে পাঁচ বছরের সশ্রম কারাদন্ড দিয়েছিলেন। যে কোনও সরকারী পদে থাকার কারণে তাকে ১০ বছরের জন্য অযোগ্য ঘোষণা করা হয়েছিল।
মুহাম্মদ আরিফ আব্বাসি

তিনি ১৯৬৫ সালের ১২ ফেব্রুয়ারি জন্মগ্রহণ করেছিলেন। 
তিনি ১৯৮৭ সালে করাচীর স্কুল অফ অ্যারোনটিক্স থেকে ডিপ্লোমা অব অ্যাসোসিয়েট ইঞ্জিনিয়ার্স লাভ করেন। 
তিনি ২০১৩ সালে পাকিস্তানের সাধারণ নির্বাচনে নির্বাচনী অঞ্চল পিপি -১৩ (রাওয়ালপিন্ডি-দ্বাদশ) থেকে পাকিস্তান তেহরিক-ই-ইনসাফের প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন ।
তিস্তা নিম্ন বাঁধ-৪ জলবিদ্যুৎ কেন্দ্র

তিস্তা নিম্ন বাঁধ – চতুর্থ জলবিদ্যুৎ কেন্দ্র তিস্তা নদীতে নির্মিত একটি নদীর-চলমান-প্রবাহ জলবিদ্যুৎ কেন্দ্র। এটি পশ্চিমবঙ্গের কালিম্পং জেলায় তিস্তা নদী কালিঝোড়া নদীর সঙ্গমের প্রায় ৩৫০ মিটার উজানে এবং তিস্তা বাজার গ্রামের নিকটবর্তী তিস্তা সেতুর ১৮.৩ কিলোমিটার ভাটিতে অবস্থিত। প্রকল্পটিতে ৪৫ মিটার উঁচু বাঁধের সমন্বয়ে ৪৫ মিটার দৈর্ঘ্যের ৪ টি পেনস্টক এবং ৭ মিটার ব্যাসের সমন্বিত। ৪০ মেগাওয়াট ক্ষমতার ৪ টি ইউনিটের মিলিত বিদ্যুৎ উৎপাদন ক্ষমতা ১৬০ মেগাওয়াট। ইনস্টল ক্ষমতা'সহ পৃষ্ঠতলের বিদ্যুৎ ঘরটি ২৫.০৫ মিটার নেট রেটেড হেডের অধীনে পরিচালিত হয় এবং ৯০% মেশিনের প্রাপ্যতা'সহ ৯০% নির্ভরযোগ্য বছরে ৭২০ মিলিয়ন ইউনিট বিদ্যুৎ উৎপাদনের করার জন্য নকাশা করা হয় বিদ্যুৎ কেন্দ্রটি। ইউনিট ১, ২, ৩ এবং ৪ যথাক্রমে ২০১৬ সালের ফেব্রুয়ারি, মার্চ, জুলাই এবং আগস্ট মাসে চালু করা হয়। পশ্চিমবঙ্গ রাজ্য এই বিদ্যুৎ কেন্দ্রের একমাত্র উপকারভোগী। প্রকল্পটি নির্মাণের সাথে সাথে অঞ্চলটি অবকাঠামো, শিক্ষা, চিকিৎসা সুবিধা এবং কর্মসংস্থানের উন্নয়নের মাধ্যমে উপকৃত হবে।
মোহাম্মদ ফজলুল করিম

মোহাম্মদ ফজলুল করিম (২ মার্চ ১৯২৭-৯ জানুয়ারি ২০১৫) বাংলাদেশের আইনজীবী, রাজীতিবিদ ও সাবেক সাংসদ। তিনি ১৯৭০ সালের ও ১৯৭৩ সালের প্রথম জাতীয় সংসদের নির্বাচিত সংসদ সদস্য।
মোহাম্মদ ফজলুল করিম ২ মার্চ ১৯২৭ সালে তৎকালীন বৃহত্তর দিনাজপুরের ঠাকুরগাঁও মহকুমা বর্তমানে ঠাকুরগাঁও সদর উপজেলার রুহিয়া ইউনিয়নের কানিকশালগাঁও গ্রামে জন্ম গ্রহণ করেন। তার পিতা নইমউদ্দীন আহাম্মদ ও মাতা সতিজান নেসা।
১৯৪৬ সালে তিনি ঠাকুরগাঁও সরকারি বালক উচ্চ বিদ্যালয় থেকে ম্যাট্রিক পাশ করে ১৯৫০ সালে কলকাতা ইসলামিয়া কলেজ থেকে বিএ পাস করেন। এর ঢাকা বিশ্ববিদ্যালয় ভর্তি হলেও পড়ালেখা শেষ না করে ঠাকুরগাঁওয়ে ফিরে রাজনীতিতে জড়িয়ে যান।
ফজলুল করিম ঠাকুরগাঁও জেলা আওয়ামী লীগের প্রাক্তন সভাপতি। তিনি ১৯৫২ সালের বাংলাভাষা আন্দোলনে সত্রিয় অংশগ্রহণ করেন।
১৯৭০ ও ১৯৭৩ সালের নির্বাচনে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ আওয়ামী লীগ থেকে নির্বাচিত সংসদ সদস্য ছিলেন। তিনি ১৯৭১ সালের ঠাকুরগাঁও এলাকার মুক্তিযুদ্ধের সংগ্রাম কমিটির আহবায়ক ছিলেন। ১৯৭৫ সালে তিনি অখণ্ড দিনাজপুর জেলা গভর্নর নিযুক্ত হন।
মোহাম্মদ ফজলুল করিম ৯ জানুয়ারি ২০১৫ সালে ঠাকুরগাঁওয়ে মৃত্যুবরণ করেন।
সোকোল্লু মেহমেদ পাশা

সোকোল্লু মেহমেদ পাশা (, ; , Arebica: ;)(১৫০৬-১৫৭৪) ছিলেন একজন উসমানীয় রাষ্ট্রনায়ক। তিনি ১৫৬৫-১৫৭৪ সাল পর্যন্ত টানা ৯ বছর তিনজন সুলতানের (প্রথম সুলাইমান, দ্বিতীয় সেলিম, তৃতীয় মুরাদ) অধীনে উসমানীয় সাম্রাজ্যের উজিরে আজম হিসেবে দায়িত্ব পালন করেন, যা ছিল উসমানী প্রশাসনের সর্বোচ্চ পদ। তাঁকে উসমানীয় সাম্রাজ্যের ইতিহাসে শ্রেষ্ঠ উজিরে আযমদের একজন গণ্য করা হয়। তৃতীয় মুরাদ সোকোল্লু মেহমেদ পাশাকে মৃত্যুদণ্ড দেন, পাশা তার বাবা শাহজাদা মুস্তাফা ও চাচা শাহজাদা বায়েজিদ হত্যার ষড়যন্ত্রের পিছনে হাত ছিল বলে।
শরিফ উদ্দিন আহমেদ

শরিফ উদ্দিন আহমেদ (৭ মার্চ ১৯৪২-৬ আগস্ট ১৯৯৭) বাংলাদেশ আওয়ামী লীগের রাজনীতিবিদ, আইনজীবী ও হবিগঞ্জ-২ আসনের সাবেক সাংসদ। তিনি ১৯৯১ ও জুন ১৯৯৬ সালের জাতীয় সংসদের নির্বাচিত সংসদ সদস্য।
শরিফ উদ্দিন আহমেদ ৭ মার্চ ১৯৪২ সালে তৎকালীন সিলেটের হবিগঞ্জের বানিয়াচং উপজেলার যাত্রাপাশা গ্রামে জন্মগ্রহণ করেন। তার পিতা দিদার বক্স। তিনি গ্রামের প্রাথমিক বিদ্যালয় হতে প্রাথমিক এবং বানিয়াচং এল আর সরকারি উচ্চ বিদ্যালয় থেকে মেট্রিক পাশ করে হবিগঞ্জের বৃন্দাবন সরকারি কলেজ থেকে বিএ পাশ করে ১৯৬৭ সালে ঢাকা বিশ্ববিদ্যালয় থেকে এমএ ডিগ্রী লাভ করেন। একই বিশ্ববিদ্যালয় থেকে ১৯৭১ সালে এলএলবি পাশ করেন।
শরিফ উদ্দিন আহমেদ এলএলবি পাশ করার পূর্বে বানিয়াচংয়ের এল.আর সরকারি উচ্চ বিদ্যালয়ে শিক্ষকতার মাধমে কর্মজীবন শুরু করে পরে হবিগঞ্জ কোর্টে আইন ব্যবসায় যোগদেন। ছাত্রজীবনেই তিনি রাজনৈতিতে জড়িয়ে পড়েন। ১৯৭১ সালে বানিয়াচংয়ে তার উদ্যোগে সংগ্রাম পরিষদ গঠন করা হলে তিনি ছিলেন কমিটির সাধারণ সম্পাদক। হবিগঞ্জ জেলা আওয়ামীলীগের সাধারণ সম্পাদক ও সভাপতির দায়িত্ব হিসেবেও দায়িত্ব পালন করেন তিনি। ২৭ ফেব্রয়ারি ১৯৯১ সালে অনুষ্ঠিত পঞ্চম জাতীয় নির্বাচনে হবিগঞ্জ-২ আসন থেকে আওয়ামীলীগের মনোনয়নে তিনি সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনেও একই আসন থেকে তিনি দ্বিতীয়বারের মতো জয়লাভ করেন।
শরিফ হালিমা খানমকে ১৯৭৩ সালে বিয়ে করেন। তাদের তিন পুত্র রাসেল, ময়েজ উদ্দিন শরীফ রুয়েল ও জনি এবং দুই কন্যা কুমকুম ও তিন্নী।
শরিফ উদ্দিন আহমেদ ৬ আগস্ট ১৯৯৭ সংসদ সদস্য থাকাকালীন মৃত্যুবরণ করেন।
শেখ ফজলে ফাহিম

ফাহিম বাংলাদেশ আওয়ামী লীগের প্রেসিডিয়াম সদস্য শেখ ফজলুল করিম সেলিমের ছেলে। তিনি সেন্ট এডওয়ার্ডস বিশ্ববিদ্যালয় থেকে রাজনৈতিক অর্থনীতিতে স্নাতকোত্তর ডিগ্রি অর্জন করেন এবং স্নাতক প্রোগ্রামের অংশ হিসাবে তিনি হার্ভার্ড বিশ্ববিদ্যালয়ে যোগ দেন।
শেখ ফাহিম ন্যান্সি জাহারা বিনত মুসাকে বিয়ে করেছেন, মুসা বিন শমসের এর কন্যা, যার সাথে তার তিনটি সন্তান রয়েছে, শেখ জাহারাত মানহা, শেখ ফারদান ইয়াভান্দ এবং শেখ ফারজাদ জাইদান।
শেখ ফাহিম বর্তমানে অবসিডিয়ান বাংলাদেশ লিমিটেডের ব্যবস্থাপনা পরিচালক। তিনি ইউরো পেট্রো প্রোডাক্ট লিমিটেডের চেয়ারম্যানও। এর আগে তিনি এডওয়ার্ড জোন্স ইনভেস্টমেন্টস, একটি বৈশ্বিক আর্থিক সংস্থায় আর্থিক উপদেষ্টা হিসেবে কাজ করেছেন। তিনি এফবিসিসিআইয়ের ২০১৭-২০১৯ মেয়াদের জন্য নির্বাচিত সিনিয়র সহ-সভাপতি ছিলেন। এর আগে তিনি ২০১৫-২০১৭ মেয়াদে এফবিসিসিআই-এর নির্বাচিত পরিচালক হিসেবে দায়িত্ব পালন করেন।তিনি কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রিজ, সাউথ এশিয়ান অ্যাসোসিয়েশন অফ রিজিওনাল কো-অপারেশন (সার্ক) চেম্বার অফ কমার্স অ্যান্ড ইন্ডাস্ট্রিজের নির্বাচিত ভাইস প্রেসিডেন্ট হিসেবে বাংলাদেশের প্রতিনিধিত্ব করেন দক্ষিণ এশিয়ার আটটি দেশের বেসরকারি খাতের (SCCI)। তিনি এখন আইওআরবিএফ এবং ডি-৮ অর্গানাইজেশন ফর ইকোনমিক কোঅপারেশন এর চেয়ারম্যান।
জাকারিয়া খান চৌধুরী

জাকারিয়া খান চৌধুরী বাংলাদেশ জাতীয়তাবাদী দলের রাজনীতিবিদ ও হবিগঞ্জ-২ আসনের সাবেক সাংসদ। তিনি ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য।
জাকারিয়া খান চৌধুরী হবিগঞ্জ জেলায় জন্মগ্রহণ করেন।
জাকারিয়া খান চৌধুরী সাবেক রাষ্ট্রপতি জিয়াউর রহমানের উপদেষ্টা ছিলেন। তিনি হবিগঞ্জ-২ আসন থেকে ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য। তিনি ১৯৯১ ও ১২ জুন ১৯৯৬ সালের নির্বাচনে অংশ নিয়েও পরাজিত হন।
স্লাভকো ভিনচিচ

স্লাভকো ভিনচিচ (জন্ম: ২৫ নভেম্বর ১৯৭৯) হলেন স্লোভেনীয় পেশাদার ফুটবল রেফারি। তিনি ২০১০ সাল থেকে ফিফার হয়ে আন্তর্জাতিক ম্যাচগুলোতে রেফারির দায়িত্ব পালন করছেন। তিনি দামির স্কোমিনার দলে অতিরিক্ত সহকারী হিসাবে উয়েফা ইউরো ২০১২-এ অংশগ্রহণ করেছেন।
২০১৪–১৫ উয়েফা ইউরোপা লিগের ৩২ দলের পর্বে ইএ গুইঙ্গাম্প এবং দিনামো কিয়েভের ম্যাচে স্লাভকো ভিনচিচ রেফারি ছিলেন এবং দিনামো কিয়েভের খেলোয়াড়দের দুটি লাল কার্ড দেখিয়েছিলেন। পরবর্তীতে লাল কার্ডগুলো নিয়ে বেশ বিতর্ক হয়েছিল।
অ্যান্থনি টেইলর (রেফারি)

অ্যান্থনি টেইলর (জন্ম: ২০ অক্টোবর ১৯৭৮) হলেন ম্যানচেস্টারের উইদেনশের একজন ইংরেজ পেশাদার ফুটবল রেফারি। ২০১০ সালে, তাকে সিলেক্ট গ্রুপ রেফারিদের তালিকায় উন্নীত করা হয়েছিল; যারা প্রাথমিকভাবে প্রিমিয়ার লিগে দায়িত্ব পালন করে এবং ২০১৩ সালে ফিফার তালিকাভুক্ত রেফারি হয়েছিলেন; যা তাকে ইউরোপীয় ও আন্তর্জাতিক ম্যাচে রেফারির দায়িত্ব পালন করার অনুমতি দেয়। ২০১৫ সালে, তিনি ওয়েম্বলি স্টেডিয়ামে ফুটবল লিগ কাপ ফাইনালের দায়িত্ব পালন করেছিলেন। পরে টেইলর চেলসি এবং আর্সেনালের মধ্যে ২০১৭ এফএ কাপ ফাইনালের পারিচালনার দায়িত্ব পালন করার জন্য ওয়েম্বলিতে ফিরে এসেছিলেন, ২০১৫ সালের পর এটি ছিল তার দ্বিতীয় ম্যাচ যেটির পরিচালনা তিনি ওয়েম্বলি স্টেডিয়ামে করেছেন।
সান্তাহার–কাউনিয়া রেলপথ

সান্তাহার-কাউনিয়া লাইন বাংলাদেশ রেলওয়ের অধীনে পরিচালিত একটি মিটারগেজ রেললাইন।
সান্তাহার-কাউনিয়া লাইন ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়।
সান্তাহার-কাউনিয়া লাইনটি ১০০ বছরের পুরনো হওয়াতে রেললাইনটি অনেক যায়গায় ঝুঁকিপূর্ণ হয়ে গেছে এজন্য ট্রেন কম গতিতে চলাচল করে (৩০-৫০ কিলোমিটার)। আবার বর্ষা মৌসুমে রেললাইনে পানি উঠলে ট্রেন যোগাযোগ বিঘ্নিত হয়।
সান্তাহার-কাউনিয়া লাইনে ২৮ টি স্টেশন আছে নিম্নে তা উল্লেখ করা হলো:
বোনারপাড়া-তিস্তামুখঘাট
ত্রিমোহনী-বালাসিঘাট
গাজা-জেরিকো চুক্তি

গাজা-জেরিকো চুক্তি সরকারীভাবে পরিচিত গাজা ফালি এবং জেরিকো এলাকার চুক্তি নামে। এটি অসলো চুক্তি ১ এর ধারাবাহিকতায় স্বাক্ষরিত হয়। এই সন্ধি কায়রো চুক্তি ১৯৪৪ নামেও পরিচিত। এটি ১৯৯৪ সালের ৪ মে ইয়াসির আরাফাত এবং ইসরায়েলের মন্ত্রী আইজ্যাক রবিনের মধ্যে স্বাক্ষরিত হয়।
এই চুক্তির ফলে ফিলিস্তিনীরা ৫ বছরের মধ্যে সীমিত পরিসরে হলেও পশ্চিম তীর এবং গাজা উপত্যকা পাঁচ বছরের মধ্যে স্বায়ত্তশাসন কায়েম করতে পারবে। চুক্তিমতে ইসরাইল পশ্চিম তীরের জেরিকো এলাকা এবং গাজা উপত্যকা থেকে নিজেদের নিয়ন্ত্রণ আংশিকভাবে তুলে নেবে। চুক্তি অনুযায়ী ফিলিস্তিন অথোরিটি গঠিত হয়, এবং ইয়াসির আরাফাত এই অথোরিটির সভাপতি হন।
এ চুক্তির অন্যান্য বিষয়গুলো ছিল অর্থনৈতিক বিষয়াদি নিয়ে আলোচনা; যা প্যারিস প্রটোকল নামে পরিচিত। এ চুক্তিতে ফিলিস্তিনের নিজস্ব পুলিশ থাকা নিয়ে আলোচনা করা হয়েছে। এই চুক্তি অসলো চুক্তি ২ এর বিকল্প হিসেবে স্বাক্ষরিত হয়েছে।
ক্লোজ-আপ (টুথপেস্ট)

ক্লোজ-আপ হল টুথপেস্ট ব্র্যান্ড যা ১৯৬৭ সালে ইউনিলিভার দ্বারা প্রথম জেল টুথপেস্ট হিসাবে চালু হয়েছিল। এই ব্র্যান্ডটি বিশ্বজুড়ে ইউনিলিভার কর্তৃক বাজারজাত করা হয় এবং ২০০৩ থেকে উত্তর আমেরিকার বাজারের জন্য চার্চ অ্যান্ড ডুইটকে লাইসেন্স দেওয়া ।
ক্লোজ-আপ টুথপেস্ট ফিলিপাইন, পেরু, আর্জেন্টিনা, ইন্দোনেশিয়া, শ্রীলঙ্কা, ভারত, ইরান, ব্রাজিল, রাশিয়া এবং বাংলাদেশেও পাওয়া যায়। এটি ভারতের বিক্রয়ের ক্ষেত্রে শীর্ষ ব্র্যান্ডগুলির মধ্যে একটি। ব্র্যান্ডটি তার বিজ্ঞাপনে লাইফস্টাইল আবেদন দিয়ে যুবকদেরকে টার্গেট করতে করছে। "দ্য ইকোনমিক টাইমসের" আগস্ট ২০১৬-এর একটি প্রতিবেদন অনুসারে, জানুয়ারী-জুন ২০১৫ এবং জানুয়ারী-জুন ২০১৬ সময়ে টুথপেষ্টের বাজারে শেয়ারের দ্বিতীয় অবস্থানে ছিল ক্লোজ-আপ।
ডক্টর জেকিল অ্যান্ড মিস্টার হাইড (১৯৩১-এর চলচ্চিত্র)

ডক্টর জেকিল এবং মিস্টার হাইড () হল রুবেন মামুলিয়ান পরিচালিত ১৯৩১ সালের মার্কিন প্রাক-কোড ভীতিপ্রদ চলচ্চিত্র। এটি রবার্ট লুইস স্টিভেনসনের ১৮৮৬ সালে "স্ট্রেঞ্জ কেস অব ডক্টর জেকিল অ্যান্ড মিস্টার হাইড" অবলম্বনে নির্মিত। এতে নাম ভূমিকায় অভিনয় করেন ফ্রেড্রিক মার্চ, যাকে একজন ভূতগ্রস্ত ডাক্তার চরিত্রে দেখা যায়, যিনি মানুষের ভিতরের অশুভ সত্তাকে দমনের জন্য তার নতুন সূত্র প্রয়োগ করেন। মার্চের অভিনয় ভূয়সী প্রশংসা লাভ করে এবং তিনি তার প্রথম একাডেমি পুরস্কার অর্জন করেন।
"ডক্টর জেকিল অ্যান্ড মিস্টার হাইড" চলচ্চিত্রটি ১৯৩১ সালে ভেনিস চলচ্চিত্র উৎসবের ১ম আয়োজনে প্রদর্শিত হয়। পরে ৩১শে ডিসেম্বর নিউ ইয়র্ক সিটিতে ও ১৯৩২ সালের ২রা জানুয়ারি মার্কিন যুক্তরাষ্ট্রে মুক্তি দেওয়া হয়।
চলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় অন্তর্ভুক্ত হয়েছে:
ফিজি–বাংলাদেশ সম্পর্ক

বাংলাদেশ ও ফিজি কৃষি বিকাশের বিষয়ে সমঝোতা স্মারক স্বাক্ষরের বিষয়ে বিবেচনা করছে, যার মাধ্যমে বাংলাদেশ ফিজিকে তার কৃষি প্রযুক্তি সরবরাহ করবে। 
২০১৪ সালে, ফিজি বাংলাদেশে রাগবি উন্নয়নে বাংলাদেশ রাগবি ইউনিয়নের সাথে সমঝোতা স্মারক স্বাক্ষর করেছে। এই সহায়তা ফিজি-বাংলাদেশ ফ্রেন্ডশিপ রাগবি টুর্নামেন্ট ২০১৫ সালের ফেব্রুয়ারিতে অনুষ্ঠিত হয়ে এখনো চলমান রয়েছে। 
বাংলাদেশ ও ফিজি উভয়ই উভয় দেশের দ্বিপাক্ষিক অর্থনৈতিক কার্যক্রম সম্প্রসারণে গভীর আগ্রহ দেখিয়েছে। ফিজিতে দক্ষ ব্যবসায়িক নিবন্ধকরণের কারণে বাংলাদেশী বিনিয়োগকারীরা ফিজিতে বিনিয়োগে তাদের আগ্রহ দেখিয়েছেন। টেক্সটাইল শিল্পগুলি ফিজিতে বিনিয়োগের জন্য বাংলাদেশী ব্যবসায়ীদের একটি সম্ভাব্য খাত হিসাবে চিহ্নিত করা হয়েছে। অন্যান্য সম্ভাব্য খাতগুলির মধ্যে রয়েছে চিকি, তথ্য এবং যোগাযোগ প্রযুক্তি। 
২০০৭ সালে ফিজিতে বাংলাদেশের হাই কমিশনার ফিজির স্বাস্থ্যমন্ত্রীর সাথে বাংলাদেশের ওষুধের বাল্ক রফতানি নিয়ে আলোচনা করেন।
ডক্টর জেকিল অ্যান্ড মিস্টার হাইড (১৯৪১-এর চলচ্চিত্র)

ডক্টর জেকিল অ্যান্ড মিস্টার হাইড () হল ভিক্টর ফ্লেমিং পরিচালিত ১৯৪১ সালের মার্কিন ভীতিপ্রদ চলচ্চিত্র। এতে নাম ভূমিকায় অভিনয় করেন স্পেন্সার ট্রেসি, এবং অন্যান্য শ্রেষ্ঠাংশে অভিনয় করেন ইংরিদ বারিমান ও লানা টার্নার। এছাড়া পার্শ্ব ভূমিকায় অভিনয় করেন ডোনাল্ড ক্রিস্প, ইয়ান হান্টার, বার্টন ম্যাকলেন, সি. অব্রি স্মিথ ও সারা অলগুড। এটি রবার্ট লুইস স্টিভেনসনের ১৮৮৬ সালের গথিক উপন্যাসিকা "স্ট্রেঞ্জ কেস অব ডক্টর জেকিল অ্যান্ড মিস্টার হাইড" অবলম্বনে নির্মিত। এই উপন্যাসিকার একাধিক চলচ্চিত্ররূপ রয়েছে, এই চলচ্চিত্রটি "১৯৩১-এর চলচ্চিত্রের" পুনর্নির্মাণ। চলচ্চিত্রটি ১৪তম একাডেমি পুরস্কারে তিনটি বিভাগে মনোনয়ন লাভ করে।
টোলম্যান-অপেনহাইমার-ভোলকফ সীমা

টোলম্যান-অপেনহাইমার-ভোলকফ সীমা (Tolman-Oppenheimer-Volkoff limit বা সংক্ষেপে TOV limit) বলতে কোনও শীতল, অ-ঘূর্ণায়মান নিউট্রন তারার ভরের সর্বোচ্চ সীমাকে বোঝায়, যা শ্বেত বামন নক্ষত্রের চন্দ্রশেখর সীমার সথে তুলনীয়। নিউট্রন তারার সংশ্লেষের কারণে প্রথম মহাকর্ষীয় তরঙ্গ উৎপন্নের ঘটনা (GW 170817) পর্যবেক্ষণের মাধ্যমে (যা সংশ্লেষিত হওয়ার পরে কয়েক সেকেন্ডের মধ্য কৃষ্ণ গহ্বরে পরিণত হয় বলে মনে করা হয়) ধারণা করা হয় যে সীমাটি সৌর ভর (M) -এর ২.২৭ গুণের কাছাকাছি। যুগ্ম নক্ষত্রের একটি নিউট্রন তারাকে (PSR J2215+5135) পরিমাপ করে জানা যায় যে এর ভর এই সীমাটির কাছাকাছি বা কিছুটা বেশি, অর্থাৎ, সৌর ভর M-এর গুণ।
একটি আরও নিশ্চিত পরিমাপের মাধ্যমে একটি শ্বেত বামন দ্বারা গ্রাসকৃত একটি পালসার নক্ষত্র PSR J0740+6620-এর পরিমাপকৃত ভর দাঁড়ায় M (সৌর ভরের গুণ)।
পূর্ববর্তী তাত্ত্বিক গবেষণাকর্মের মাধ্যমে প্রাপ্ত সীমাটি ছিল সৌর ভরের প্রায় ১.৫ থেকে ৩.০ গুণ (1.5 থেকে 3.0 M)-এর মধ্যে, যেখানে প্রকৃত নক্ষত্রের ভর ১৫ থেকে ২০ M ধরা হয় । অতি দ্রুত ঘূর্ণয়মান নিউট্রন তারার ক্ষেত্রে সীমাটি ১৮-২০% অবধি বৃদ্ধি পায় বলে মনে করা হয়।
শীতল (তাপীয় চাপ দ্বারা সমর্থিত নয়) নিজ-ভারের দ্বারা চালিত বস্তুর একটি পরম সর্বোচ্চ ভর রয়েছে এমন ধারণার পক্ষে ল্যেভ লান্দাউ ১৯৩২ সালে কাজ শুরু করেন। তিনি পাউলির অপবর্জন নীতির ভিত্তিতে যুক্তি দিয়েছিলেন। পাউলির অপবর্জন নীতি অনুযায়ী পর্যাপ্ত পরিমাণ সংকুচিত পদার্থের ফার্মিয়োনিক কণাগুলি শক্তির এতো উচ্চতর দশা দখলে বাধ্য হবে যে আপেক্ষিক গতিশীল অবদানের (RKC) সাথে তুলনা করলে তাদের স্থির ভরের অবদান অতি নগণ্য মনে হবে। RKC কোয়ান্টাম তরঙ্গদৈর্ঘ্য দ্বারা নিরূপিত হয়, গড় আন্ত-আণবিক বিভাজনের ক্রমানুসারে। প্ল্যাঙ্ক ইউনিটগুলির ক্ষেত্রে, হ্রাসপ্রাপ্ত প্ল্যাঙ্কের ধ্রুবক , আলোর গতিবেগ এবং মহাকর্ষ ধ্রুবক সবাই একত্রিত হয়ে একটিতে পরিণত হয়, যেখানে প্রদত্ত চাপের একটি পাল্টা চাপ, মোটামুটি, থাকবে। এই চাপটিকে মাধ্যাকর্ষণ প্রতিরোধে প্রয়োজনীয় চাপের মাধ্যমে ভারসাম্যপূর্ণ হতে হয়। ভরের বস্তুর জন্য মাধ্যাকর্ষণ প্রতিরোধে প্রয়োজনীয় চাপ মোটামুটিভাবে ভিরিয়াল উপপাদ্য অনুসারে, হবে, যেখানে ঘনত্ব। এখানে ঘনত্ব, , এর মাধ্যমে এর মান পাওয়া যায়, এখানে, প্রতিটি কণা সংশ্লিষ্ট ভর। এটি প্রতীয়মান হয় যে এক্ষেত্রে তরঙ্গদৈর্ঘ্য বাতিল হয়ে যায় যাতে এটি আনুমানিক ভর সীমার একটি খুব সাধারণ গঠনের সূত্র, সমর্থন করে। এখানে কে প্রোটনের ভর হিসেবে ধরা যেতে পারে। এটি শ্বেত বামন নক্ষত্রের ক্ষেত্রেও (চন্দ্রশেখর সীমা) প্রযোজ্য যেখানে চাপ সরবরাহকারী ফার্মিয়োনিক কণাগুলি হলো ইলেকট্রন। এর কারণ নিউক্লিয়াসই ভর ঘনত্ব সরবরাহ করে যেখানে নিউট্রন এবং প্রোটন গুলি প্রায় সমান সংখ্যক থাকে। একইভাবে প্রোটন গুলিকেও, চার্জ নিরপেক্ষতার জন্য, অবশ্যই বাইরের ইলেক্ট্রনের সমান সংখ্যক হতে হবে।
নিউট্রন তারার ক্ষেত্রে রিচার্ড টোলম্যানের কাজের ওপর ভিত্তি করে রবার্ট অপেনহাইমার এবং জর্জ ভোলকফ ১৯৩৯ সালে প্রথমবারের মতো এই সীমাটি কার্যকর করেন। অপেনহাইমার ও ভোলকফ অনুমান করেন যে নিউট্রন তারার নিউট্রনগুলি অবক্ষিপ্ত পদার্থ শীতল ফার্মি গ্যাস গঠন করে। এর ফলে তাঁরা প্রায় ০.৭ M-এর একটি সীমা নির্ধারণ করেছিলেন যা ছিল শ্বেত বামনের চন্দ্রশেখর সীমার চেয়েও কম। নিউট্রনগুলির মধ্যে শক্তিশালী নিউক্লীয় বিকর্ষণ বল থেকে কৃত আধুনিক হিসাব অনুযায়ী এর মান পূর্বের থাকে অনেক বেশি, প্রায় ১.৫ থেকে ৩.০ M এর মধ্যে। মানটির অনিশ্চয়তা এই সত্যটি প্রতিফলিত করে যে অত্যন্ত ঘন পদার্থের দশার সমীকরণ এখনো খুব ভালোভাবে জ্ঞাত নয়। PSR J0348+0432 নামক পালসারটির ভর ২.০১ ± ০.০৪ সৌর ভর, যা TOV তে গবেষণামূলক সর্বনিম্ন সীমা।
শিবচর পৌরসভা

শিবচর পৌরসভা বাংলাদেশের মধ্যাঞ্চলের মাদারীপুর জেলার শিবচর উপজেলার অন্তর্গত একটি প্রথম শ্রেণীর (ক-শ্রেণী) পৌরসভা যা ৯টি ওয়ার্ড নিয়ে গঠিত। শিবচর পৌরসভার উপর দিয়ে ময়নাকাটা নদী প্রবাহিত হয়েছে।
শিব শঙ্কর নামে এক ধার্মিক ব্যক্তি এই অঞ্চলে বাস করত, সে দেব-দেবির উপাসক হিসাবে খুব বিশিষ্ট ছিল। তার নামেই শিবচর নামকরণ করা হয়। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৭ সালের ২৬শে অক্টবর তৎকালীন শিবচর ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তরিত করে এবং পৌর প্রশাসকের দায়িত্ব পালন করেন মোসলেম উদ্দিন খান। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। আঃ লতিফ মোল্লা পৌরসভার প্রথম চেয়ারম্যান নির্বাচিত হন।
২০১১ সালের পরিসংখ্যান অনুযায়ী শিবচর পৌরসভায় সর্বমোট ২৪,১৫৪ জন পৌর নাগরিক পৌর এলাকায় বসবাস করেন এবং প্রতি বর্গ কিলোমিটারে ২৮০০ জন লোক বাস করে।
শিবচর পৌরসভায় ৬৭টি মসজিদ, ১টি ঈদগাহ, ৪২টি মন্দির রয়েছে।
শিবচর পৌরসভা ভৌগোলিক অবস্থান । মাদারীপুর জেলার উত্তর প্রান্তে শিবচর পৌরসভার অবস্থান। এর মোট আয়তন ২১৬২ একর (৮.৭৫ বর্গ কিলোমিটার)। জেলা সদর থেকে এ পৌরসভার দূরত্ব ৩২ কিলোমিটার। এ পৌরসভার উত্তরে পাঁচ্চর ইউনিয়ন, পূর্বে দ্বিতীয়খন্ড ইউনিয়ন, দক্ষিণে বহেরাতলা উত্তর ইউনিয়ন, এবং পশ্চিমে দত্তপাড়া ইউনিয়ন অবস্থিত।
১৯৯৭ সালে শিবচর পৌরসভা গঠন করা হয়। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। শিবচর পৌরসভায় ৯টি ওয়ার্ড ও ১৭ট মহল্লা রয়েছে। বর্তমানে মো‌ঃ আওলাদ হোসেন খান পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।
শিবচর পৌরসভার প্রশাসনিক কার্যক্রম শিবচর উপজেলার আওতাধীন। এটি বাংলাদেশ জাতীয় সংসদ নির্বাচনে ২১৮নং নির্বাচনী এলাকা মাদারীপুর-১ এর অংশ।
শিবচর পৌরসভার সাক্ষরতার হার ৪৫%। এ পৌরসভায় ২টি সরকারি কলেজ, ৪টি মাদ্রাসা, ৪টি মাধ্যমিক বিদ্যালয়, ৮টি সরকারি প্রাথমিক বিদ্যালয় ও ১১টি টেকনিক্যাল স্কুল এন্ড কলেজ রয়েছে।
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। শিবচর অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। এ পৌরসভায় ৫০ শয্যা বিশিষ্ট একটি সরকারি হাসপাতালের সাথে সাথে ৭টি বেসরকারি হাসপাতাল রয়েছে। এছাড়াও ২৪টি মা ও শিশু কল্যাণ কেন্দ্র রয়েছে।
বাংলাদেশের জাতীয় মহাসড়ক এন৮ (ঢাকা - মাওয়া ফেরীঘাট (আর৮১২) - ফেরী - ভাঙ্গা (এন৮০৪, এন৮০৫) - বরিশাল (এন৮০৯) - পটুয়াখালী) শিবচরকে ঢাকা থেকে শিবচর হয়ে মাদারীপুর-বরিশাল-পটুয়াখালীর সাথে সংযোগ স্থাপন করেছে। মহাসড়ক থেকে জেলা সড়ক জেড৮০১১ (পাঁচ্চর-শিবচর-মাদারীপুর সড়ক) শিবচর পৌরসভার সাথে মাদারীপুর শহরের সাথে সংযোগ স্থাপন করেছে।
শিবচর থেকে ঢাকাগামী অধিকাংশ বাস সায়েদাবাদ বাস টার্মিনাল ও কদমতলী বাস টার্মিনালে এসে থামে। শিবচর জিরো পয়েন্ট থেকে মাদারীপুর জেলা সদরের দূরুত্ব ৩২ কিলোমিটার, রাজধানী ঢাকার দূরত্ব ৫৮ কিলোমিটার।
২০১১ সালের হিসেব অনুযায়ী এ পৌরসভায় ৪৫.২৩ কিলোমিটার পাকারাস্তা, ১৭.২২ কিলোমিটার আধা-পাকারাস্তা ও ৭.৯ কিলোমিটার কাঁচারাস্তা রয়েছে। কালভার্ট রয়েছে ১১টি। এ পৌরসভায় কোন রেললাইন বা ট্রেন যোগাযোগের ব্যবস্থা নেই।
ইজাজ ফাকিহ

ইজাজ ফাকিহ (; জন্ম: ২৪ মার্চ, ১৯৫৬) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, মুসলিম কমার্শিয়াল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন।
১৯৭৩-৭৪ মৌসুম থেকে ১৯৯১-৯২ মৌসুম পর্যন্ত ইজাজ ফাকিহ’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্ট ও সাতাশটি একদিনের আন্তর্জাতিকে অংশগ্রহণ করেছেন ইজাজ ফাকিহ। ২২ ডিসেম্বর, ১৯৮০ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৪ এপ্রিল, ১৯৮৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।
১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে পাকিস্তানের পক্ষে খেলেছিলেন।
ময়ূর সিংহাসন

ময়ূর সিংহাসন বা তখত তাউস মুঘল বাদশাহ শাহ জাহান কর্তৃক নির্মিত একটি সিংহাসন। একে দুনিয়ার সবচেয়ে দামী সিংহাসন হিসাবে দাবি করা হয়। বাদশাহ শাহজাহানের সিংহাসনের সংখ্যা ছিল ৭টি এবং এগুলোর মধ্যে ময়ূর সিংহাসনই ছিল সবচেয়ে দামী ও জমকালো। প্রায় আট বছর (১৬২৮ খ্রিস্টাব্দ থেকে ১৬৩৫ খ্রিস্টাব্দ পর্যন্ত) তখনকার আট কোটি টাকা ব্যয়ে নির্মাণ করা হয় এ সিংহাসনটি। বেবাদল খাঁর তত্ত্বাবধানে নির্মাণ করা হয় এ সিংহাসনটি। আগ্রার তাজমহলের চেয়েও দ্বিগুণ অর্থ ব্যয়ে নির্মাণ করা হয় সিংহাসনটি। এটি ছিল দুর্লভ স্বর্ণ, হীরা ও মরকত মণিখচিত।
ময়ূর সিংহাসনের শেষ পরিণাম সম্পর্কে সঠিকভাবে জানা যায়নি। তবে দিল্লির বাদশাহ আওরঙ্গজেবের ১৭০৭ সালে মৃত্যু হলে মোগলদের শক্তি কমে যেতে শুরু করে। এমন সময় সিংহাসনটি ১৭৩৯ খ্রিস্টাব্দে পারস্যের সম্রাট নাদির শাহ ভারতবর্ষ অভিযানকালে লুট করেন। দিল্লি থেকে ফিরে যাওয়ার সময় তিনি বিখ্যাত কোহিনূর হীরাও লুট করেন। পরবর্তীতে নাদির শাহ এটা নিয়ে যান পারস্যে। অনেকের মতে, নাদির শাহ দিল্লিতে অবস্থানের সময় ময়ূর সিংহাসনের মতো আরেকটি সিংহাসন বানিয়েছিলেন। এবং যাওয়ার সময় তিনি দুটি সিংহাসনই পারস্যে নিয়ে যান। ধারণা করা হয়, নাদির শাহ কোহিনূর হীরাটি সযত্নে রাখেন এবং পরবর্তীতে ময়ূর সিংহাসন ও কোহিনূর হীরার জন্য প্রতিপক্ষের কাছে খুন হতে হয় তাকে। তবে দুটি জিনিসের একটিও এখন আর পারস্যে নেই। বিভিন্নভাবে হাত বদল হতে হতে তখত তাউস বর্তমানে রয়েছে ইরানে। তবে ময়ূর সিংহাসনে বসানো বিশ্বখ্যাত কোহিনূর হীরা এক পর্যায়ে ব্রিটিশদের হাত ধরে ইংল্যান্ডে চলে যায়। বর্তমানে যা লন্ডনের টাওয়ারে সংরক্ষিত রয়েছে।
ডার্থ ভেডার

ডার্থ ভেডার (ইংরেজি : Darth Vader), হলেন "স্টার ওয়ার্স" ফ্র্যাঞ্চাইজির একজন চরিত্র। মূল ট্রিলজিতে তিনি প্রধান প্রতিদ্বন্দ্বী চরিত্র হিসেবে ভূমিকা রাখেন বটে, কিন্তু প্রিক্যুয়েল ট্রিলজিতে তিনি তাঁর জন্মগত পরিচয় অ্যানাকিন স্কাইওয়াকার নামে প্রধান নায়ক হিসেবে আবির্ভূত হন।
ডিজিটাল বর্তনী

<br>
ডিজিটাল বর্তনী বা ইংরেজি পরিভাষাতে ডিজিটাল সার্কিট () বলতে এমন ধরনের বর্তনীকে বুঝায় যেখানে দুটি সঙ্কীর্ণ স্তরের মধ্য দিয়ে সংকেত আদান প্রদান ঘটে। প্রতিটি স্তর দুটি পৃথক অবস্থা নির্দেশ করে ( উদাহরণস্বরূপঃ খোলা/বন্ধ, ০/১, সত্য/মিথ্যা)। ডিজিটাল বর্তনীতে বুলিয়ান লজিক পরিচালনা করার উদ্দেশে লজিক গেটগুলি তৈরি করতে ট্রানজিস্টর ব্যবহার করা হয়।এই লজিক গুলিই ডিজিটাল ইলেকট্রনিক্স এবং কম্পিউটার প্রসেসিংয়ের ভিত্তি। শব্দে গোলমাল বা মানের অবক্ষয়ের দিক থেকে ডিজিটাল সার্কিটগুলি অ্যানালগ সার্কিটের তুলনায় কম সংবেদনশীল।ডিজিটাল সিগন্যালের সাহায্যে ত্রুটি সনাক্তকরণ এবং সংশোধন সম্পাদন করা অধিকতর সহজ।ডিজিটাল সার্কিট ডিজাইনের প্রক্রিয়াটি স্বয়ংক্রিয় করতে ইঞ্জিনিয়াররা ইলেক্ট্রনিক ডিজাইন অটোমেশন (ইডিএ)ব্যবহার করেন। এটি এমন একধরনের সফটওয়্যার যা ডিজিটাল বর্তনীর লজিকগুলোকে ত্বরান্বিত করে।
নিউ কাশীপুর তাপবিদ্যুৎ কেন্দ্র

নিউ কাশীপুর তাপবিদ্যুৎ কেন্দ্রটি ভারতের পশ্চিমবঙ্গ রাজ্যের কলকাতা শহরের কাশীপুরে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি সিইএসসি লিমিটেড দ্বারা পরিচালিত হয়।
পরিচালনা ব্যয় বৃদ্ধির কারণে ২০০৪ সালে বিদ্যুৎকেন্দ্রটি পুরোপুরি বন্ধ করে দেওয়া হয়। এখন, এটি সিইএসসি লিমিডের অধীনে ১৩২ কেভি সাবস্টেশন রূপান্তরিত হয়েছে।
তাপবিদ্যুৎ কেন্দ্রটির একটি উৎপাদন ক্ষমতা ছিল ১০০ মেগাওয়াট। এটি ১৯৪৯ সালে সম্পূর্ণ ভাবে চালু হয়।
তৃতীয় মুহাম্মদ

তৃতীয় মুহাম্মদ বা তৃতীয় মেহমেদ (, "Meḥmed-i sālis"; ; ২৬ মে ১৫৬৬-২২ ডিসেম্বর ১৬০৩) ছিলেন উসমানীয় সাম্রাজ্যের ১৩ তম সুলতান।১৫৯৫ সাল থেকে ১৬০৩ সালে মৃত্যু পর্যন্ত তিনি সুলতান ছিলেন। পিতার মৃত্যুর পর সিংহাসনে বসে তিনি একসাথে নিজের ১৯ ভাইকে ফাঁসির মাধ্যমে মৃত্যুদণ্ড দেন। তিনি নিজের বড় ছেলে শাহজাদা মাহমুদকেও ফাঁসি দিয়েছিলেন। এসব নৃশংসতার কারণে তিনি ইতিহাসে চরম কুখ্যাত।
[aged 37]
বরাকাহ পারমাণবিক বিদ্যুৎ কেন্দ্র

বারাকাহ পারমাণবিক বিদ্যুৎ কেন্দ্র (আরবি: محطة براكة للطاقة النووية) সংযুক্ত আরব আমিরাতের প্রথম পারমাণবিক বিদ্যুৎ কেন্দ্র, আরব উপদ্বীপের প্রথম পারমাণবিক শক্তি কেন্দ্র এবং আরব বিশ্বের প্রথম বাণিজ্যিক পারমাণবিক বিদ্যুৎ কেন্দ্র। এটি এখনও নির্মাণাধীন রয়েছে। এটিতে চারটি এপিআর-১৪০০ পারমাণবিক চুল্লি রয়েছে, যার মোট ক্ষমতা ৫,৬০০ মেগাওয়াট। কেন্দ্রটি আবুধাবির ঘারবিয়া অঞ্চলে পারস্য উপসাগরের উপকূলে পারস্য উপসাগর এবং ই১১ মহাসড়কের মধ্যবর্তী স্থানে, রুবাসের ৫০ কিলোমিটার পশ্চিমে অবস্থিত।
২০০৯ সালের ডিসেম্বরে আমিরাত পারমাণবিক শক্তি কর্পোরেশন (এএনইসি) সংযুক্ত আরব আমিরাতের প্রথম পারমাণবিক বিদ্যুৎ কেন্দ্র নির্মাণের জন্য কোরিয়া বৈদ্যুতিক শক্তি কর্পোরেশনকে (কেইপিসিও) নেতৃত্বে দেওয়ার জন্য ২০ বিলিয়ন ডলার দরপত্র প্রদান করে। ধারাবাহিকভাবে চারটি এপিআর-১৪০০ পারমাণবিক চুল্লী তৈরির জন্য বারাকাহকে স্থান হিসাবে বেছে নেওয়া হয়। প্রথম ইউনিটটি ২০১৭ সালে বিদ্যুৎ সরবরাহ শুরু করার পরিকল্পনা করেছিল।
কোরিয়ার রাষ্ট্রপতি লি ময়ুং-বাক'র উপস্থিতিতে ১৪ ই মার্চ ২০১১ সালে কেন্দ্রটির নির্মাণের জন্য ভূমিপূজা (গ্রাউন্ড ব্রেকিং) অনুষ্ঠান অনুষ্ঠিত হয়। প্রথম ইউনিটটির নির্মাণ কাজ ২০১২ সালের শেষ দিকে তার নির্ধারিত তারিখের আগে ১৮ জুলাই ২০১২ সালে বিকেলে শুরু হয়। ফুকুশিমা দাইচি পারমাণবিক বিপর্যয়ের প্রেক্ষাপটে বিলম্বের পরেও এটি ঘটে। ২০১৩ সালের মে মাসে দ্বিতীয় ইউনিটে নির্মাণকাজ শুরু হয়, এরপরে নির্মাণ শেষ হতে পাঁচ বছর সময় লাগবে বলে আশা করা হয়। প্রথম নিরাপত্তা সম্পর্কিত কংক্রিটটি সেপ্টেম্বর ২০১৪ সালে ইউনিট ৩ এর জন্য ঢালা হয়। সেপ্টেম্বরে ২০১৫ সালে ইউনিট-৪ এর নির্মাণ শুরু হয়।
২০১১ সালে ব্লুমবার্গ থেকে জানা যায় যে বিশদ অর্থ চুক্তির পরে নির্মাণ ব্যয়কে ৩০ বিলিয়ন মার্কিন ডলার রাখা হয়েছে: ১০ বিলিয়ন ডলার ইক্যুইটি, ১০ বিলিয়ন ডলার এক্সপোর্ট-ক্রেডিট এজেন্সি ঋণ এবং ব্যাংক ও সার্বভৌম ঋণ থেকে ১০ বিলিয়ন ডলার। পরিচালনা, রক্ষণাবেক্ষণ এবং জ্বালানী সরবরাহ চুক্তি থেকে দক্ষিণ কোরিয়া আরও ২০ বিলিয়ন ডলার আয় করতে পারে। ব্লুমবার্গের পরে প্রকাশিত প্রতিবেদনটি মূল্যটিকে ২৫ বিলিয়ন ডলার হিসাবে নির্দেশ করে।
২০১৪ সালে, বারাকাহ ১ চুল্লীটি নির্মাণ স্থানে সরবরাহ করা হয় এবং বারাকাহ ৩ ও ৪ এর জন্য স্থান প্রস্তুতের কাজ শুরু হয়। ইতোমধ্যে, বারাকাহ ১ এর জন্য কংক্রিট-ও-ইস্পাত দ্বারা নির্মিত চুল্লীর ধারণ ভবন ২০১৫ সালের জানুয়ারী মাসে সম্পন্ন হয়।
মার্চ ২০১৫ সালে, এনইইসি ১ নং এবং ২ নং ইউনিটের পরিচালনার লাইসেন্সের জন্য পারমাণবিক নিয়ন্ত্রণের জন্য ফেডারেল কর্তৃপক্ষর (এফএনআর) কাছে আবেদন করে।
২০১৫ সালের সেপ্টেম্বরে, ইউনিট ৪ এর জন্য প্রথম কংক্রিট ঢালাই দেওয়া হয়, তখন ১৮,০০০ জনেরও বেশি কর্মী ৪ টি ইউনিট নির্মাণের জন্য কাজ করছিল।
কারা আহমেদ পাশা

কারা আহমেদ পাশা (মৃত্যু ১৫৫৫) ছিলেন উসমানীয় সাম্রাজ্যের একজন আলবেনীয় বংশদ্ভূত সেনাপতি ও রাষ্ট্রনায়ক। তিনি ১৫৫৩ থেকে ১৫৫৫ সালের মধ্যে সাম্রাজ্যের উজিরে আজম হিসেবে দায়িত্ব পালন করেন। তিনি সুলতান প্রথম সুলাইমান এর বোন ফাতমা সুলতান এর স্বামী ছিলেন। 
তিনি ১৫৫২ সালে হাঙ্গেরি বিজয়ে উসমানীয় বাহিনীকে নেতৃত্ব দেন। ১৫৫৩ সালে সুলতান সুলেমান নিজের বড় ছেলে শাহজাদা মুস্তাফাকে মৃত্যুদণ্ড দিলে জেনিসারি বাহিনীতে উত্তেজনা ছড়িয়ে পড়ে এবং নিরপরাধ শাহজাদার করুণ পরিণতিতে উজিরে আযম রুস্তম পাশা দোষী ছিলেন বলে তার পদচ্যুতির দাবী উঠে। ফলে সুলতান পরিস্থিতি শান্ত করতে রুস্তম পাশাকে বরখাস্ত করে কারা আহমেদ পাশাকে উজিরে আজম হিসেবে নিয়োগ দেন। কিন্তু সুলতানের স্ত্রী হুররাম সুলতান ও জামাতা রুস্তম পাশার ষড়যন্ত্রে আহমেদ পাশা দুর্নীতি দায়ে অভিযুক্ত হন এবং ১৫৫৫ সালের ৩০ সেপ্টেম্বর সুলতানের নির্দেশে তাকে ফাঁসি দেওয়া হয়। এরপর রুস্তম পাশা পুনরায় উজিরে আজম হিসেবে নিয়োগ পান।
ইলিয়াস আহমেদ চৌধুরী

ইলিয়াস আহমেদ চৌধুরী (১৫ আগস্ট ১৯৩৪-১৯ মে ১৯৯১) যিনি দাদাভাই নামেও পরিচিত। বাংলাদেশ আওয়ামী লীগের একজন রাজনীতিবিদ, গণপরিষদের প্রাক্তন সদস্য ও সাবেক সাংসদ। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।
ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন।
ইলিয়াস আহমেদ চৌধুরী ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান ও ১৯৭১ সালের বাংলাদেশের স্বাধীনতা যুদ্ধে সংগঠক ছিলেন, একই সাথে মুজিব বাহিনীর কোষাধ্যক্ষ হিসেবে দায়িত্ব পালন করেন। তিনি বাংলাদেশ আওয়ামীলীগের কেন্দ্রীয় কমিটির সদস্য ও মাদারীপুর জেলা আওয়ামী লীগের সভাপতি ছিলেন। এছাড়াও তিনি গণফোরামের রাজনীতিবিদ ছিলেন।
তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন।
১৯৭৫ পরবর্তী সময়ে আওয়ামী লীগ পুনর্গঠন ও শেখ হাসিনার স্বদেশ প্রত্যাবর্তনে ভূমিকা পালন করেন তিনি।
তিনি দৈনিক বাংলার বাণী পত্রিকার সম্পাদক মন্ডলীর সভাপতি ছিলেন। আরামবাগ ক্রীড়াচক্রের সভাপতি ও খুলনা আবহানী ক্রীড়াচক্রের সভাপতি ছিলেন তিনি।
ইলিয়াস আহমেদ চৌধুরীর মা চৌধুরী ফাতেমা বেগম বঙ্গবন্ধু শেখ মুজিবুর রহমানের বড় বোন। তিনি বিয়ে করেন খালাতো বোন ফিরোজা বেগম মায়া চৌধুরীকে। তার বড় ছেলে মাদারীপুর-১ আসনের সংসদ সদস্য নূর ই আলম চৌধুরী। ছোট ছেলে মজিবুর রহমান চৌধুরী (নিক্সন চৌধুরী) ফরিদপুর-৪ আসনের সংসদ সদস্য।
ইলিয়াস আহমেদ চৌধুরী ১৯ মে ১৯৯১ সালে জাতীয় সংসদের সদস্য থাকাকালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার স্মৃতিতে পারিবারিক ভাবে প্রতিষ্ঠা করা হয় ইলিয়াস আহমেদ চৌধুরী ডিগ্রি কলেজ।
দত্তপাড়া ইউনিয়ন, শিবচর

দত্তপাড়া ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৫২টি গ্রাম নিয়ে গঠিত। দত্তপাড়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
দত্তপাড়া ইউনিয়নের মোট আয়তন ৬,০৯২ একর বা ২৪.৬৬ বর্গ কিলোমিটার। গ্রামের সংখ্যা ৫২টি। ঘরবাড়ির সংখ্যা ৫,২৪২টি।১৫ কিলোমিটার পাকারাস্তা ও ২০ কিলোমিটার কাঁচারাস্তা রয়েছে। হাট-বাজার রয়েছে ৪টি।
বাংলাদেশের ২০১১ সালের আদমশুমারি অনুযায়ী দত্তপাড়া ইউনিয়নের ৫,২৪২টি পরিবারে মোট জনসংখ্যা ২৪,৩৪৩ জন এবং প্রতি বর্গ কিলোমিটারে ৯৮৭ জন লোক বাস করে। এদের মধ্যে ১১,৯৭০ জন পুরুষ ও ১২,৩৭৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৩,০৮৬ জন, হিন্দু ধর্মালম্বী ১,২৫৪ জন, খ্রিস্টান ধর্মালম্বী ১ জন, বৌদ্ধ ধর্মালম্বী ১ জন ও অন্যান্য ১ জন।
২০১১ সালের হিসেব অনুযায়ী দত্তপাড়া ইউনিয়নের সাক্ষরতার হার ৪৩.৫% (পুরুষ ৪৩.৯%, মহিলা ৪৩.২%)। এ ইউনিয়নে ১টি কলেজ, ২টি মাধ্যমিক বিদ্যালয়, ৪টি মাদ্রাসা, ১৭টি সরকারি প্রাথমিক বিদ্যালয় এবং ৬টি বেসরকারি প্রাথমিক বিদ্যালয় রয়েছে।
ইউনিয়ন পরিষদ জনবল–
ইলিয়াস আহমেদ চৌধুরী ডিগ্রি কলেজ

ইলিয়াস আহমেদ চৌধুরী ডিগ্রি কলেজ মাদারীপুর জেলার শিবচর উপজেলার সূর্য নগর বাজারে অবস্থিত একটি শিক্ষা প্রতিষ্ঠান।।